Johannes Høie

Johannes Høie (født 1981) er en norsk billedkunstner.

Høie er utdannet ved Kunstakademiet i Bergen (Kunst- og designhøgskolen i Bergen) og Statens Kunstakademi i Oslo (KHIO).

Han har stilt ut sine arbeider en rekke steder i Norge og utenlands, og har også utført flere offentlige utsmykninger rundt om i landet. Han er innkjøpt av blant annet Nasjonalmuseet. Høie markerte seg tidlig som tegner, og er spesielt kjent for sine forgjengelige, monumentale veggmalerier, utført på frihånd. Dette kan betegnes som større, tegneriske totalinstallasjoner skapt ut i fra intuitiv improvisasjon direkte på stedet. Arbeidene spenner over et vidt spekter av figurative tradisjoner og tøyer grensene mellom sjangere og disipliner.  

Utsmykningen av en fondvegg i nederste etasje av amfiet på Thora Storm videregående skole i Trondheim er et de offentlige utsmykningsoppdragene Høie har utført.  

I mars 2019 omtalte magasinet Numer kollektivutstillingen "Parabiose" på Hå Gamle Prestegård. Om Johannes Høie skrev anmelderen blant annet:«Johannes Høie stilte med ett eneste verk. Til gjengjeld et markant og slående arbeid med sine 250 × 390 cm. Verket markerer en avstand fra hans tidligere detaljtette arbeider. Med nattsvart kalligrafitusj på kinesisk silke har han i det stedsspesifikke verket Equus Ark tøyd begrepet til skjæringspunktet mellom tegning og maleri.»

Referanser

Eksterne lenker 
 
 Kunstkritikk av Kjetil Røed i Vårt Land. 7. april 2019. Besøkt 29. april 2019.
 Kunstkritikk av Guro Horgmo i Kunstforum. Besøkt 29. april 2019.

Norske kunstnere
Norske tegnere
Norske malere